ai4bharat/Pralekha huggingface dataset:
قبائیلی امور کی وزارت
بھارتی قبائلی فن اور دستکاری کو کناڈا میں فروغ دیا جائے گا
ٹرائیفیڈ کا آتم نربھر کارنر کناڈا میں بھارتی ہائی کمیشن میں قائم کیا گیا
گاندھی جینتی کے موقع کو یادگار بنانے کیلئے آج کناڈا کے اوٹاوا میں بھارت کے ہائی کمیشن نے ایک آتم نربھر بھارت کارنر کا افتتاح کیا ۔ٹرائیفیڈ کے ذریعہ بھارت کی غیر معمولی جی آئی ٹیگ والے قبائلی فن اور دست کاری مصنوعات کی نمائش کو فروغ دیا گیا ہے۔آتم نربھر کارنر کی شروعات کناڈا میں بھارت کے ہائی کمشنر جناب اجے بساریہ نے کی۔اس کارنر میں قبائلی دست کاری اور مصنوعات کے نمونے پیش کئے جاتے ہیں اور مصنوعات کی فہرست اور لٹریچر کے ساتھ ساتھ کناڈا میں ایسی مصنوعات کی کمرشل خرید اور تقسیم کے بارے میں جانکاری فراہم کی جاتی ہے ۔یہ پہل بھارت کے قبائلی کاریگروں کو کناڈا کے بازار سے جوڑنے میں مدد کرےگا۔
ہائی کمیشن میں آتم نربھر بھارت کارنر کو ایک عالمی پہل کے حصے کے طور پر قائم کیا گیا ہے جو کہ بھارت کے قبائلی کو آپریٹو مارکٹنگ اورفیڈریشن  کے اشتراک سے ان مصنوعات کو فروغ دینے کیلئے کام کرتے ہیں جنہیں قبائلی گروپ پورے ہندوستان میں صدیوں سے بناتے آرہے ہیں۔
یہ کارنر عوام کے دیکھنے کیلئے 10 اسپرینگ روڈ اوٹاوا میں واقع ہائی کمیشن کے تاریخی پلئی میموریل قونسلر ہال میں ہندوستان کی قبائلی دستکاری کی وسیع سلسلے کو پیش کرنا جاری رکھے گا ۔
کمر شل ،پوچھ تاچھ کیلئے ہائی کمیشن کے ویب لنک  پر رابطہ کیا جاسکتا ہے۔
بھارت کا مسابقتی کمیشن
سی سی آئی نےایک مجوزہ لین دین کی منظوری دی جس میں ویاٹرس اِن کارپوریٹڈکے عالمی بایوسیمیلرز پورٹ فولیو کی بائیوکون بایولوجکس لمیٹڈ کو فروخت اور بائیوکون اور سیرم کے ذریعہ بایوکون بایولوجکس میں ایکویٹی کادخول شامل ہے
کمپیٹیشن کمیشن آف انڈیا نےایک مجوزہ لین دین کی منظوری دی جس میں ویاٹرس اِن کارپوریٹڈکے عالمی بایوسیمیلرز پورٹ فولیو کی بائیوکون بایولوجکس لمیٹڈ کو فروخت اور بائیوکون اور سیرم کے ذریعہ بایوکون بایولوجکس میں ایکویٹی کادخول شامل ہے۔
مجوزہ لین دین میں ویا ٹرس ان کارپوریٹیڈ  کی بالواسطہ سرپرست کمپنی ) کے عالمی بایوسیمیلرز پورٹ فولیو کی بائیو کون بائیو لوجکس اور اس کی معاون کمپنی کو فروخت شامل ہے۔
مائلن۔ مائلن ایک پنسلوانیا کارپوریشن ہے او ویا ٹرس کی بالواسطہ مکمل ملکیت کا ذیلی ادارہ ہے۔ ویا ٹرس ایک عالمی دوا ساز کمپنی ہے، جس کا صدر دفتر کیننزبرگ، پنسلوانیا میں ہے، جس کی توجہ 165 سے زیادہ ممالک اور خطوں میں مریضوں کو اعلیٰ معیار کی ادویات فراہم کرنے پر مرکوز ہے۔ یہ مختلف قسم کی دوائیں پیش کرتا ہے، جن میں برانڈز، جنرک اور بایوسیمیلرز، اور دنیا بھر میں معمولی خوردہ مصنوعات شامل ہیں۔
بائیوکون بائیولوجکس: بائیو کون بائیو لوجکسایک کمپنی ہے جو حصص کے لحاظ سے محدود ہے اور جسے بھارت میں شامل رکھا گیا ہے۔ بائیو کون بائیو لوجکس ، بائیو کون کا ایک ذیلی ادارہ ہے جس کی خاص توجہ بائیوکون کے بائیو سیمیلرز کاروبار پرمرکوز ہے۔ بائیو کون بائیو لوجکس بھارت میں دواسازی کے مرکبات جیسے بائیوسیمیلرز، انسولین اور منشیات کے مادوں کی تیاری اور ان کی تجارتی کاری میں مصروف ہے۔ ہندوستان کے اندر، بائیو کون بائیو لوجکس کا ایک برانڈڈ فارمولیشن کا کاروبار بھی ہے جو براہ راست بی ٹو سی کی فروخت کے لیے ذمہ دار ہے۔
سیرم انسٹی ٹیوٹ لائف سائنسز پرائیویٹ لمیٹڈ  : سیرم ایک ہندوستانی پرائیویٹ لمیٹڈ کمپنی ہے اور سیرم انسٹی ٹیوٹ آف انڈیا پرائیویٹ لمیٹڈ کا ذیلی ادارہ ہے۔
سی سی آئی کے تفصیلی حکم بعد میں آئے گا۔
وزیراعظم کا دفتر
وزیراعظم جناب نریندر مودی اور اسرائیل کے وزیراعظم جناب بنجامن نیتن یاہو کے درمیان ٹیلی فون پر بات چیت
نئی دہلی:05 اکتوبر، 2020:
وزیراعظم جناب نریندر مودی نے آج اسرائیل کے وزیراعظم جناب بنجامن نیتن یاہو کے ساتھ ٹیلی فون پر بات کی۔
وزیراعظم جناب مودی نے اسرائیل کے وزیراعظم نیتن یاہو اور عوام کو نئے یہودی سال اور یہودی فیسٹول سکوٹ کی پُرجوش مبارکباد دی۔
دونوں رہنماؤں نے کووڈ-19 وبا کے تناظر میں دوطرفہ اشتراک و تعاون کی پیش رفت کا مثبت جائزہ لیا۔ خاص طور پر تحقیق، معالجاتی آلات کے فیلڈ ٹرائلز اور ویکسین کی تیاری کے شعبوں میں باہمی اشتراک وتعاون کی پیش رفت کا جائزہ لیا۔ انہوں نے ان اہم شعبوں میں نہ صرف دونوں ممالک کے عوام کے فائدے کے لئے بلکہ انسانیت کی عظیم تر بھلائی کیلئے قریبی اشتراک وتعاون کی اہمیت پر بھی اتفاق کیا۔
دونوں رہنماؤں نے پانی اور زراعت،صحت،تجارت، اسٹارٹ اپ اور اختراع کے شعبوں میں جاری تعاون کا بھی جائزہ لیا اور ان تعلقات کو مزید وسعت دینے پر بھی تبادلہ خیال کیا۔
دونوں رہنماؤں نے ابھرتے ہوئے علاقائی و عالمی چیلنجوں اور مواقع سے متعلق اپنے جائزوں کو مشترک کرنے سے متعلق باقاعدہ مشاورت جاری رکھنے پر اتفاق کیا۔ علاوہ ازیں انہوں نے قریبی اور مستحکم دو طرفہ اسٹریٹیجک تعلقات کو بڑھانے کیلئے رہنمائی فراہم کرنے پر بھی اتفاق کیا۔
م ن۔م ع۔ ع ن
U NO:6109
(
عملے، عوامی شکایات اور پنشن کی وزارت
عملہ اور تربیت کا محکمہ  کل ونے مارگ اسپورٹس کمپلیکس، نئی دہلی میں ‘‘ناری سماگم اور سپردھا’’ - خواتین اسپورٹس میٹنگ کا انعقاد کر رہا ہے
محترمہ ونیش پھوگٹ، ریسلر – اولمپین اور دولت مشترکہ کھیلوں کی میڈلسٹ خواتین کھلاڑیوں کے ساتھ بات چیت کریں گی اور حوصلہ افزا تقریر پیش کریں گی
آزادی کا امرت مہوتسو کے موقع پر عملہ اور تربیت کا محکمہ  کل ونئے مارگ اسپورٹس کمپلیکس، نئی دہلی میں ‘‘ناری سماگم اور اسپردھا’’ - ویمن اسپورٹس میٹ کا انعقاد کر رہا ہے، جہاں محترمہ ونیش پھوگٹ، ریسلر - اولمپین اور دولت مشترک کھیلوں کی میڈلسٹ خواتین کھلاڑیوں کے ساتھ بات چیت کریں گی اور حوصلہ افزا تقریر کریں گی۔
محترمہ ونیش پھوگٹ دولت مشترکہ کھیلوں اور ایشیائی کھیلوں دونوں میں طلائی تمغہ جیتنے والی پہلی ہندوستانی خاتون پہلوان بن گئیں۔ وہ واحد ہندوستانی خاتون پہلوان ہیں جنہوں نے عالمی کشتی چیمپئن شپ میں متعدد تمغے جیتے ہیں۔
محترمہ ایس رادھا چوہان، سکریٹری، ڈی او پی ٹی اور محترمہ سوجاتا چترویدی، سکریٹری  11 جنوری 2023 کو صبح 11.00 بجے افتتاحی ویمن اسپورٹس میٹ میں شرکت کریں گی۔ یہ ویمن اسپورٹس میٹ کا دوسرا ایڈیشن ہے اور پہلا ایڈیشن 22 دسمبر 2021 کو منعقد ہوا تھا۔
اس کے علاوہ انفراسٹرکچر کی ترقی کے کام مثلاً سنتھیٹک والی بال کورٹ، ٹینس کورٹ کی ریلنگ، کرکٹ پچز کی توسیع، چار پچز کو سنتھیٹک پچز میں تبدیل کرنا، تمام 8 پچوں کے انکلوژرز، بیت الخلاء کی تزئین و آرائش وغیرہ بھی کئے گئے۔ اس مقصد کے لیے سی سی ایس سی ایس بی نے محکمہ کھیل سے 1.55 کروڑ روپے کی گرانٹ حاصل کی ہے۔
مقاصد
- بیداری میں اضافہ کرنا اور کھیلوں اور ثقافتی سرگرمیوں میں خواتین کی شرکت کو بڑھانا۔
- صحت مند طرز زندگی کو اپنانا اور ان کی خود اعتمادی، ٹیم ورک اور اعتماد میں اضافہ کرنا۔
- سماجی مہارتوں اور مثبت ذہنی صحت کو بہتر بنانا۔
پروگرام کی تفصیلات:
کھیلوں کے درج ذیل شعبوں میں انفرادی اور ٹیم کی شرکت:
- ایتھلیٹکس
- کھو-کھو
- فٹ بال
- باسکٹ بال
- پاور لفٹنگ
- والی بال
سہولیات
- خصوصی آرام دہ چھٹی
- چائے، نمکین اور دوپہر کا کھانا
- تمام شرکاء کو شرکت کے سرٹیفکیٹ۔
- یادگار
- پہلی، دوسری اور تیسری پوزیشن کے فاتحین کو میڈلز۔
- دوپہر کے کھانے کے اوقات میں ثقافتی پروگرام
معززین
- سکریٹری 
- سکریٹری 
- سینئر خواتین افسران
مشہور شخصیات
- محترمہ ونیش پھوگٹ، ریسلر - اولمپین اور دولت مشترکہ کھیلوں کی میڈلسٹ
- بین الاقوامی سطح کے پرو کبڈی کھلاڑی خواتین شرکاء سے بات چیت اور ان کی حوصلہ افزائی کے لیے آئیں گے۔
اسپورٹس میٹ سے متعلق کسی بھی معلومات کے لیے براہ کرم چیف ویلفیئر آفیسر، محترمہ ونیتا سود سے 9868111896 پر رابطہ قائم کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 82
کابینہ
مرکزی کابینہ نے ہندستان اور سری لنکا کے درمیا ن بین الاقوامی پروازوں کی شروعات کے لئے الائنس ایئر کی تقسیم کو منظوری دی
نئی دہلی، 5 فروری /وزیراعظم جناب نریندر مودی کی سربراہی میں مرکزی کابینہ نےآج ایئر انڈیا کی سو فی صد امداد والی کمپنی میسرز الائنس ایئر کی تقسیم کو سابقہ تاریخ سے اپنی منظوری دے دی ہےتاکہ ہندستان اور سری لنکا کے درمیان بین الاقوامی سیکٹروں پر پرواز چلائی جاسکے۔ میسرز الائنس ایئر کے ذریعہ کم سے کم 20 طیاروں یا کل صلاحیت کی 20 فی صد طیاروں کی تعیناتی ہونے تک گھریلو آپریشنز کے لئے جو زیادہ ہو ، عبوری مدت کے لئے ایک مخصوص تقسیم کو منظوری دے دی گئی ہے۔
ہندستان کے سری لنکا کے ساتھ کافی گہرے باہمی تعلقات ہیں اور دونوں ملکوں کے درمیان رابطے کو بڑھانے کے ساتھ ساتھ عوام سے عوام کے درمیان رشتوں کو وسعت دینا ہمارے مفاد میں ہے۔ اس منظوری سے قبل پلالے اور بتی کلووا ہوائی اڈوں سے کوئی کمرشیل پرواز نہیں تھی ۔
۔۔۔۔۔۔۔۔۔۔۔
م ن۔ح ا ۔ ج۔
U- 561
(Visitor Counter : 68
بندرگاہوں، جہاز رانی اور آبی راستوں کی وزارت
نیشنل واٹر ویز کی ایندھن سے متعلق ضرورتوں کے لئے ان لینڈ واٹر ویز اتھارٹی آف انڈیا اور انڈین آئل کے درمیان مفاہمت ناموں پر دستخط
ان لینڈ واٹر ویز اتھارٹی آف انڈیا  اور انڈین آئل کارپوریشن لمیٹیڈ  نے آج ایک مفاہمت ناموں پر دستخط کئے، جس کا مقصد نیشنل واٹر ویزکے لئے مشترکہ طور پر ایندھن ، لیوبریکٹنگ آئل، ایل پی جی، قدرتی گیس اور ایندھن سے متعلق دیگر ضرورتوں کی تکمیل کے لئے بنیادی ڈھانچے کا فروغ ہے۔
اس مفاہمت نامے سے باہمی تعاون سے متعلق عمومی طریقہ کار کے بارے میں ایک سمجھ بنے گی، جس سے ان لینڈ واٹر ویز اور متعلقہ خدمات کے لئے مستقبل میں توانائی سے متعلق کسی بھی طرح کی مانگ کو پورا کرنے کی راہ ہموار ہوگی۔اس میں ایندھن، لیوبریکٹنگ آئل، لیکوئیفائڈ، پٹرولیم گیس  قدرتی گیس  اور کسی بھی دیگر ایندھن اور گیس کی وصولی، ذخیرہ اور سپلائی سے متعلق بنیادی ڈھانچے کا فروغ شامل ہے۔ اس کے علاوہ اس مفاہمت نامہ میں ٹرمنلوں؍ ملٹی ماڈل ٹرمنلوں پرگاڑیوں، ڈیزل سے چلنے والے انجنوں، مشینری اور سازوسامان وغیرہ کے لئے ایندھن کی سپلائی ، اور ریٹیل آؤٹ لیٹس کی خاطر کنزیومر پمپ کے قیام کے لئے بنیادی ڈھانچے کا فروغ شامل ہے۔ اس سے قومی واٹر ویز سے متصل علاقوں میں تجارتی سرگرمیوں کو مزید فروغ حاصل ہوگا۔
آئی ڈبلیو اے آئی اور آئی او سی ایل نے زمین کی ضرورت سے متعلق تفصیلات کی تیاری، اسٹوریج کی سہولتوں اور دیگر معاون بنیادی ڈھانچے کی تیاری کے لئے ٹیکنو۔اکنامک فزیبیلٹی اسٹڈیز پر بھی اتفاق کیا ہے، جس میں لاگت کی تفصیلات بھی شامل ہیں۔ یہ مطالعات ٹریفک کے امکانات، مقامی صنعتوں اور واٹر ویز سے قربت اور ریل ہیڈس سے اس کی کنکٹیویٹی پر مبنی ہوں گے۔
آئی ڈبلیو اے آئی پروجیکٹوں کے نفاذ کے لئے آئی او سی ایل کے ساتھ اطلاعات مشترک کرنے، ضروری معلومات دستیاب کرانے اور نیشنل واٹر ویز اور اس کے ٹرمنلوں سے متعلق دستیاب اعداد وشمار؍ اطلاعات فراہم کرنے کے کام میں سبھی درکار تعاون دے گا۔آئی ڈبلیو اے آئی موجودہ ٹرمنلوں پر سہولتوں کے فروغ کے لئے طویل مدتی لیز بنیاد پر آئی او سی ایل کو زمین دستیاب کرائے گا۔ زمین کی یہ دستیابی حکومت کی لینڈ لیز پالیسی سے متعلق رہنما ہدایات کے مطابق ہوگی۔
نیشنل واٹر ویز قانون 2016 کے مطابق موجودہ پانچ نیشنل واٹر ویز کے علاوہ 106 نئے واٹر ویز کو نیشنل واٹر ویز قرار دیا گیا ہے۔ نئے نیشنل واٹر ویز کے فروغ کا کام مرحلہ وار طریقہ سے انجام دیا جارہا ہے، جو کہ فزیبلیٹی رپورٹوں اور ڈی پی آر پر مبنی ہے۔ نیز نیشنل واٹر ویز۔1 کا کام جل مارگ وکاس پروجیکٹ  کے تحت شروع کیا گیا ہے، جس میں عالمی بینک کا تکنیکی اور مالی تعاون شامل حال ہے۔جے ایم وی پی کے تحت ہلدیہ، صاحب گنج اور وارانسی میں ملٹی ماڈل ٹرمنلس اور غازی پور وکالو گھاٹ میں انٹرماڈل ٹرمنلوں کا فروغ کیا جارہا ہے۔ اس کے علاوہ جہازوں کی محفوظ آمد ورفت کے لئے ہلدیہ اور وارانسی کے درمیان لیسٹ ایشیورڈ ڈیپتھ  کی سہولت بھی دستیاب کرائی جائے گی۔
U-1246
(Visitor Counter : 50
وزارت اطلاعات ونشریات
اطلاعات و نشریات کے مرکزی وزیر انوراگ سنگھ ٹھاکر آئی ایف ایف آئی 53 میں ’ہندوستانی آزادی کی تحریک اور سنیما‘پر ملٹی میڈیا نمائش کا افتتاح کریں گے
اطلاعات و نشریات کی وزارت کے تحت سی بی سی کی جانب سے نمائش کا مقصد مجاہدین آزادی کے تعاون کو عام لوگوں تک پہنچانا ہے
’’قدم قدم بڑھائے جا......‘‘
کیا آپ آزاد ہند فوج کے ساتھ مارچ کرنا چاہتے ہیں، ہندوستان کی آزادی کی تحریک کے باوقار دنوں کو یاد کرنا چاہتے ہیں اور مجاہدین آزادی کو خراج عقیدت پیش کرنا چاہتے ہیں؟’ہندوستان کی آزادی کی تحریک اور سنیما‘پر اِنٹر ایکٹیو الٹرا-ڈیجیٹل نمائش دیکھیں، جو حقیقت پر مبنی ورچوئل احساس فراہم کرتی ہے، جس میں آنے والے آزاد ہند فوج کے ساتھ ورچوئل طریقے سے مارچ کرسکتے ہیں۔
اطلاعات و نشریات نوجوانوں کے امور اور کھیلوں کے مرکزی وزیر جناب انوراگ سنگھ ٹھاکرکل 53ویں ہندبین الاقوامی فلم فیسٹول کے موقع پر منعقد نمائش کا افتتاح کریں گے۔اِس نمائش کا اہتمام اطلاعات ونشریات کی وزارت، حکومت ہند کے تحت گوا کے پنجی میں 21 سے 28نومبر2022 کے درمیان مواصلات کے مرکزی بیورو کے ذریعے ’آزادی کا امرت مہوتسو‘منانے کے لئے کیا جارہا ہے۔
ہندوستانی آزادی کی تحریک کے نادر فوٹیج والی نمائش کا مقصد مجاہدین آزادی کے تعاون کو عوام تک پہنچانا اور نوجوان نسل کو متحرک کرنا ہے۔
نمائش میں جنگ آزادی کے مختلف ہیروز پر ایک فلپ-بک اور پینل کے توسط سے جنگ آزادی کے فنکارانہ سفر کو دکھایا گیا ہے اور انہیں دکھانے والی فلمیں بھی دکھائی گئی ہیں۔ مجاہدین آزادی کے تحریک دینے والی تقاریر کے آڈیو کے ساتھ ساتھ وہ اہم گیت جو تحریک کی آواز بنیں اور مجاہدین آزادی کو دکھانے والے یادگار مکالمے بھی اس نمائش کا حصہ ہیں۔اسی طرح ایک اِمرسیو تھیٹر روم بھی بنایا گیا ہے، جس میں 1857 کے آزادی کی پہلی جنگ کا 360 ڈگری احساس بھی کیا جاسکتا ہے۔
اسی طرح نوجوان نسل کو تحریک دینے کے لئے پرم ویر چکر ایوارڈ فاتحین پر تعمیر ایک فلم کو نمائش میں شامل کیا گیا ہے۔ہندوستانی سنیما کی تاریخ پر بھی کئی نمائشیں ہیں، جو ملک کی جنگ آزادی سے متاثر ہیں۔ جلیانوالا باغ پر ایک الگ سے تخلیقی نمائش اور ’آزادی کوئسٹ‘کھیل پر بھی ایک سیکشن ہے، جہاں آنے والے کھیل کھیل سکتے ہیں اور آزادی کی تحریک کے بارے میں اپنی معلومات میں اضافہ کرسکتے ہیں۔ڈسکوری چینل کے ذریعے ’جرنی آف انڈیا‘پر بنائی گئی فلموں کے ساتھ ساتھ نیٹ فلِکس کی اینی میشن سریز اور ڈی ڈی کے ذریعے حال ہی میں بنائی گئی سریز سوراج کی بھی نمائش ہوگی۔
ارضیاتی سائنس کی وزارت
جنوب مغربی مانسون کے مزید آگے بڑھنے کے لیے حالات سازگار ہیں
ساحلی عمان اور قریبی یمن پر ہوا کا کم دباؤ بنا ہوا ہے
اگلے 36 گھنٹے کے دوران جنوب مشرقی اور قریب کے مشرقی وسطی بحیرہ عرب پر ہوا کے کم دباؤکا حلقہ بننے کے امکان ہیں
نئی دہلی،30 مئی، 2020، بھارت کے محکمہ موسمیات کے موسم کی پیش گوئی سے متعلق قومی مرکز/ سمندری طوفان کا انتباہ دینے والے ڈویژن کے مطابق::
- جنوبی ساحلی عمان اور قریب کے یمن پر بنا ہوا ہوا کا کم دباؤ5 کلو میٹر فی گھنٹے کی رفتار سے چلنے والی ہوا کے ساتھ مزید جنوب مغرب کی طرف بڑھ گیا اور آج یعنی 30 مئی 2020 کو بھارتی معیاری وقت کے مطابق شام کے ساڑھے پانچ بجے صلاح کے تقریباً 20 کلو میٹر مغرب اور الغیدہ کے 200 کلو میٹر مشرق -شمال مشرق کے 17.0 ڈگری این عرض البلد اور 53.9 ڈگری ای طول البلد پر مرکوز تھا۔ امکان ہے کہ ا گلے 12 گھنٹے کے دوران یہ ہوا کے گہرے کم دباؤ میں تبدیل ہوجائے گا۔ امید ہے کہ یہ جنوبی عمان اور یمن کے ساحلوں کے ساتھ ساتھ مغرب- جنوب مغرب آہستہ آہستہ بڑھے گا۔
مندرجہ ٹیبل میں طوفان کے راستے اور اس کی شدت کی تفصیلات دی گئی ہیں۔
|
|
تاریخ/ وقت (بھارت کا معیاری وقت
|
||
|
زیادہ تر وقت تک ہوا کی رفتار 
|
|
طوفان کے اتار چڑھاؤ کا زمرہ
|
|
30.05.20/1730
|
|
17.0/53.9
|
|
40-50 سے بڑھ کر60 تک
|
|
ہوا کا کم دباؤ
|
|
31.05.20/0530
|
|
16.8/53.6
|
|
50-60 سے بڑھ کر تک 70
|
|
ہوا کا گہرا کم دباؤ
|
|
31.05.20/1730
|
|
16.6/53.2
|
|
50-60 سے بڑھ کر تک 70
|
|
ہوا کا گہرا کم دباؤ
|
|
01.06.20/0530
|
|
16.5/52.7
|
|
50-60 سے بڑھ کر تک 70
|
|
ہوا کا گہرا کم دباؤ
|
|
01.06.20/1730
|
|
16.2/52.2
|
|
40-50 سے بڑھ کر 60
|
|
ہوا کا دباؤ
- اگلے 36 گھنٹے کے دوران جنوب مشرقی اور قریب کے مشرقی وسطی بحیرہ عرب پر ہوا کے کم دباؤ کا حلقہ بننے کا امکان ہےجو اس سے اگلے 48 گھنٹے میں مشرقی وسطی اور قریب کے جنوب مشرقی بحیرہ عرب پر ہوا کے دباؤ کی شکل اختیار کرلے گا اور اس میں مزید شدت پیدا ہوجائے گی۔ امکان ہے کہ یہ اگلے چار پانچ دن کے دوران شمال- شمال مغرب کی طرف بڑھتے ہوئے گجرات اور قریب کے شمالی مہاراشٹر کی سمت پیش رفت کرے گا۔
انتباہ:
- بارش
بھارت کے میدانی علاقوں میں اس کے خراب اثرات مرتب کرنے کا کوئی امکان نہیں ہے کیونکہ یہ جنوبی ساحلی عمان پر واقع ہے اور اگلے 48 گھنٹے کے دوران عمان اور یمن کی طرف بڑھنے کا اور وہاں کمزور پڑ جانے کا امکان ہے۔
- ہوا کا انتباہ
اگلے 48 گھنٹے کے دوران مغربی وسطی بحیرہ عرب کے ساتھ ساتھ جنوبی عمان –یمن کے ساحلوں پر 45 سے 55 کلو میٹر کی رفتار سے ہوائیں چلنے کا امکان ہے جو 65 کلو میٹر فی گھنٹے تک جاسکتی ہیں۔
- سمندر کی صورتحال
اگلے 48 گھنٹے کے دوران مغربی وسطی بحیرہ عرب اور جنوبی عمان –یمن کے ساحلوں پر سمندر کی صورت حال خراب سے خراب تر رہنے کا امکان ہے۔
- ماہی گیروں کو انتباہ
ماہی گیروں کو مشورہ دیا جاتاہے کہ وہ اگلے 48 گھنٹے کے دوران مغربی وسطی بحیرہ عرب اور جنوبی عمان- یمن کے ساحلوں سے مچھلیاں پکڑنے نہ جائیں۔
جنوب مشرقی اور قریب کے مشرقی وسطی بحیرہ عرب پر ہوا کے دوسرے کم دباؤ کے امکان کے مد نظر ماہی گیروں کو مشورہ دیا جاتا ہے کہ وہ مزید ایڈوائزری تک فی الحال 31 مئی سے جنوب مشرقی اور قریب کے مشرقی وسطی بحیرہ عرب میں مچھلیاں پکڑنے نہ جائیں۔
اس دوران :
جنوب مغربی مانسون کے جنوبی بحیرہ عرب مالدیپ- کومورن علاقے خلیج بنگال کے جنوب مغربی اور جنوب مشرقی علاقے میں اگلے 24 گھنٹوں کے دوران کچھ اور حصوں تک آگے بڑھ جانے کے حالات سازگار ہیں۔ جنوب مغربی مانسون کے یکم جون 2020 تک کیرالہ پہنچنے کے لیے حالات سازگار ہیں۔
وزارت اطلاعات ونشریات
قومی ہیلپ لائن نمبروں کے تعلق سے بیداری میں اضافہ کے لئے عام تفریحی چینلوں کے لئے ایڈوائزری
نئی دہلی، 3/جون2021 ۔ اطلاعات و نشریات کی وزارت نے آج سبھی نجی عام تفریحی  ٹیلی ویژن چینلوں کو ایک ٹیکر کے ذریعے یا ایسے طریقوں سے جنھیں وہ مناسب سمجھتےہیں، وقتا فوقتا بالخصوص پرائم ٹائم کے دوران درج ذیل قومی ہیلپ لائن نمبروں کے تعلق سے بیداری میں اضافہ کے لئے ایڈوائزری جاری کی ہے۔
|
|
1075
|
|
صحت و کنبہ بہبود کی وزارت کا قومی ہیلپ لائن نمبر
|
|
1098
|
|
خواتین و اطفال بہبود کی وزارت کا اطفال ہیلپ لائن نمبر
|
|
14567
|
|
سماجی انصاف و تفویض اختیارات کی وزارت کا بزرگ شہری ہیلپ لائن نمبر

|
|
08046110007
|
|
نفسیاتی مدد کے لئے نیمہنس  کا ہیلپ لائن نمبر
|
|
14443
|
|
آیوش کووڈ-19 کونسلنگ ہیلپ لائن نمبر
|
|
9013151515
|
|
مائی گوو وہاٹس ایپ  ہیلپ ڈیسک
یہ قومی ہیلپ لائن نمبر ملک کے شہریوں کے مفاد میں حکومت کے ذریعہ بنائے اور مشتہر کئے گئے تھے۔
ایڈوائزری میں اس بات پر روشنی ڈالی گئی ہے کہ گزشتہ کئی مہینوں میں حکومت نے تین اہم امور یعنی کووڈ ٹریٹمنٹ  پروٹوکول، کووڈ مناسب برتاؤ اور ٹیکہ کاری کے تعلق سے بیداری پیدا کرنے کے لئے پرنٹ، ٹی وی، ریڈیو، سوشل میڈیا وغیرہ سمیت مختلف ذرائع اور میڈیا پلیٹ فارموں کے توسط سے بیداری پیدا کی ہے۔
ایڈوائزری میں نجی ٹی وی چینلوں کو مذکورہ تینوں امور کے تئیں بیداری پیدا کرکے اور لوگوں کو مطلع کرکے اس وبا سے لڑنے میں حکومت کی کوششوں میں معاون کے طور پر اہم رول نبھانے کا کریڈٹ دیا گیا ہے۔
ایڈوائزری میں یہ درخواست کی گئی ہے کہ اس مہم کو آگے بڑھانے کے لئے نجی ٹی وی عام تفریحی  چینلوں کو قومی سطح کے چار ہیلپ لائن نمبروں کے تعلق سے بیداری میں اضافہ کرنے کی صلاح دی جاتی ہے۔
ایٹمی توانائی کا محکمہ
ایٹمی توانائی میں سرمایہ کاری
نئی دہلی،16 ستمبر، اس وقت ملک میں 22 ری ایکٹر کام کر رہے ہیں جن کی صلاحیت 6780 میگاواٹ ہے۔ ان کے علاوہ 9 ری ایکٹر جن کی کل صلاحیت 6700 میگاواٹ ہوگی اس وقت تعمیر کے مرحلے میں ہیں۔ حکومت نے مزید 12 ری ایکٹروں کو جن کی مجموعی صلاحیت 9000 میگاواٹ ہے۔ جون 2017 میں انتظامیہ اور مالی منظوری دی تھی۔
نیو کلیائی پاور پروجیکٹوں کے لیے سرمایہ کاری کا انتظام قرضے اور نقدی کے 30:70 تناسب سے کیا گیا ہے۔ نقدی والے حصے میں فنڈ اندرون ملک وسائل سے یعنی نیوکلیائی پاور کارپوریشن آف انڈی لمیٹڈ  اور سرکاری بجٹ سہارے سے مہیا کیا جائے گا۔
موجودہ پالیسی  میں ایٹمی توانائی کو ممنوعہ سیکٹر کی فہرست میں رکھا گیاہے۔البتہ نیوکلیائی پاور پلانٹوں اور متعلقہ دیگر سہولتوں کے لیے سازوسامان کی فراہمی وغیرہ کے استعمال کے لیے نیوکلیائی صنعت کے لیے سامان تیار کرنے پر ایف ڈی آئی پر کوئی پابندی نہیں ہے۔
بھارت سرکار نے 2019 میں ایٹمی توانائی کے قانون 1962 میں ترمیم کی تھی تاکہ نیوکلیائی بجلی پروجیکٹوں کے قیام کے لیے این پی سی آئی ایل کے مشترکہ منصوبوں کے سلسلے میں لائسنس دیئے جاسکیں۔ اندرون ملک سرمایہ کاری کو فروغ دینے کے لیے این پی سی آئی ایل نے سرکاری سیکٹر کی بڑی کمپنیوں نیشنل تھرمل پاور کارپوریشن لمیٹڈ ، انڈین آئل کارپوریشن لمیٹڈ  اور نیشنل ایلومینیم کمپنی لمیٹڈ  کے ساتھ مل کر مشترکہ منصوبے شروع کیے ہیں۔
یہ اطلاع آج لوک سبھا میں ایک سوال کے تحریری جواب میں مرکزی وزیر مملکت  شمال مشرقی خطے کی ترقی،پی ایم او میں وزیر مملکت، عملے، عوامی شکایات پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے فراہم کیں۔
وزیراعظم کا دفتر
اوریہ، اترپردیش میں رونما ہوئے سڑک حادثے میں ہوئے جانی اتلاف پر وزیراعظم کی تعزیت
نئی دہلی، 16 ؍مئی، 2020،وزیراعظم جناب نریندر مودی نے اوریہ اترپردیش میں وقوع پذیر ہوئے سڑک حادثے میں ہوئے جانی اتلاف پر تعزیت کا اظہار کیا ہے۔
وزیراعظم نے اپنے پیغام میں کہا ہے کہ اترپردیش کے اوریہ میں سڑک حادثہ ازحد اندوہناک ہے۔ حکومت راحتی کاموں میں مستعدی سے مصروف ہے۔ اس حادثے میں فوت ہوئے لوگوں کے متعلقین کے تئیں میں اپنی تعزیت پیش کرتا ہوں۔ ساتھ ہی مجروحین کے جلد ازجلد روبہ صحت ہونے کی تمنا کرتاہوں۔
۔۔۔۔۔۔۔۔۔۔۔
م ن۔ک ا۔
U-2563
(
صحت اور خاندانی بہبود کی وزارت
مرکزی وزارت صحت کی ٹیلی میڈیسن سروس ای سنجیونی نے 6 لاکھ ٹیلی مشاورت مکمل کی
آخری 1 لاکھ مشاورت 15 دن میں کی گئی
ای سنجیونی پر روزانہ 8500 سے زیادہ مشاورت رجسٹرڈ ہیں
ای سنجیونی ، وزارت صحت و خاندانی بہبود کےٹیلی میڈیسن سروس نے 6 لاکھ ٹیلی مشاورت مکمل کی ہے۔ آخری ایک لاکھ مشاورت مکمل کرنے میں، صرف 15 دن لگے۔ وزیر اعظم کے 'ڈیجٹل انڈیا' کی کامیابی کے طور پرجس چیزکو دیکھا جاسکتا ہے ، اس میں ای سنجیونی ڈیجیٹل پلٹ فارم نے دیکھ بھال کرنے والوں اور طبی برادری کے لئے ، اور کووڈ کے دور میں صحت کی خدمات حاصل کرنے والے افراد کے لئے اپنی افادیت اور آسان رسائی کو ثابت کردیا ہے۔ تمل ناڈو ، کیرالہ اور گجرات جیسی ریاستیں دن میں 12 گھنٹے اور ہفتے میں 7 دن ای سنجیو نی او پی ڈی چلاتی ہیں۔ یہ اس حقیقت کا ثبوت ہے کہ ای سنجیونی آہستہ آہستہ مریضوں اور ڈاکٹروں کے درمیان مقبول حال کرتی جارہی ہے۔
ای سنجیونی پورے ہندوستان میں 27 ریاستوں / مرکز کے زیر انتظام علاقوں آبادی تک پہنچ رکھتی ہے ۔ ڈیجیٹل پلٹ فارم 6000 سے زیادہ ڈاکٹروں کے ذریعے ای ہیلتھ خدمات مہیا کرتا ہے جو مریض ٹیلی فونی میڈیسن ماڈل یعنی ای سنجیونی اے پی ڈی سے لے کر مریضوں کے ساتھ 217 آن لائن او پی ڈی کرتے ہیں۔
ریاستوں نے چھوٹے شہروں اور دیہی علاقوں میں لوگوں کو ای سنجیو نی  کے ذریعے خصوصی صحت کی سہولات تک رسائی بھی فراہم کی ہے جو 175 سے زیادہ مرکزوں سے منسلک تقریبا000 4000 صحت اور تندرستی کے مراکز پر قائم ہے  سنجیونی کی دو مختلف حالتوں میں 20،000 سے زیادہ معالجن اور صحت کے کارکن وابستہ ہیں۔ فی الحال ، ای سنجیونی روزانہ 8500 سے زیادہ مشاورت ریکارڈ کر رہی ہے۔
وزارت صحت کی جانب سے پہلےلاک ڈاؤن کے دوران 13 اپریل 2020 کو ایک تخصیص شدہ ای سنجیونی او پی ڈی کو شروع کیا گیا تھا جب ملک بھرمیں او پی ڈی کو بند کیا جارہا تھا جبکہ ای سنجیو نی  صحت اور خاندانی بہبود کی وزارت نے نومبر 2019 میں شروع کی تھی۔ حکومت کے تحت 1 لاکھ 55 ہزار صحت اور تندرستی کے مراکز پر عمل کیا جائے گا۔ دسمبر 2022 تک ‘ہب اینڈ اسپوک’ ماڈل کو ہندوستان کی آیوشمان بھارت اسکیم۔ ای سنجیونی اے بی- کی ایچ ڈبلیو سیتقریبا 4،000 صحت اور فلاح و بہبود کے مراکز پر کام کر رہی ہے اور اس کے ساتھ ہی متعدد تعداد میں لوگ اس سے جڑ رہے ہیں۔
تمل ناڈو  ، اتر پردیش  ، کیرالا  ، ہماچل پردیش  ، آندھرا پردیش  ، مدھہا پردیش  ای سنجیونی اور ای سنجیونی او پی ڈی پلٹ فارم کے ذریعے ۔ اتراکھنڈ  ، گجرات  ، کرناٹک  اور مہاراشٹرا  سب سے زیادہ مشاورت رجسٹرڈ کرنے والی ریاستوں میں شامل ہیں ۔ وزارت صحت ای سنجیونی کو اپنانے کے لئے ایک مضبوط ڈیجیٹل ہیلتھ ماحولیاتی نظام اور وسائل  قائم کرکے ریاستی حکومتوں کی کوششوں کی تکمیل کررہی ہے۔ وزارت ترقیاتی ، عمل درآمد ، آپریشن ، اور صحت سے متعلق اہلکاروں کی تربیت سمت تکنیکی معاونت جیسی اختتام سے آخر تک تکنیکی خدمات مہیا کرنے کے لئے سنیٹر فار ڈویلپمنٹ آف ایڈوانسڈ کمپونٹنگ  کی موہالی برانچ میں شامل ہوگئی ہے۔
صحت کی خدمات تک رسائی کو بڑھاوا دینے کے لئے ای سنجیونی کی افادیت اور استعمال میں آسانی پر غور کرتے ہوئے ، ریاستوں ، بزرگوں کےمراکز اور جیلوں کے قیدیوں کے لئے ای سنجیونی او پی ڈی کو استعمال کرنے پر سرگرمی سے غور کیا جارہا ہے۔
نوجوانوں کے امور اور کھیل کود کی وزارت
ہندوستانی مرد ریسلرس نے تربیتی کیمپ میں اپنی تربیت پر خوشی کا اظہار کیا اور جلد ہی مقابلوں کے پھر سے شروع ہوجانے کی امید ظاہر کی
نئی دہلی، 22 اکتوبر 2020،فری اسٹائل اور گریکو رومن کے لئے ہندوستانی مردوں کا ریسلنگ کیمپ ایس اے آئی، ایسی او ای، سونی پت میں چل رہا ہے۔ یہ کیمپ یکم ستمبر کو شروع کیا گیا تھا اور ریسلرز کو اپنی تربیت شروع کرنے سے پہلے 14 دن کے کورنٹین کو مکمل کرنا تھا۔ ریسلنگ بھارت کی اولمپک تاریخ کے کامیاب ترین کھیلوں میں سے ایک ہے، جس میں بھارت نے 5 اولمپک میڈل حاصل کئے ہیں۔
نیشنل سینٹر س آف ایکسی لینس اور ایس اے آئی تربیت مراکز میں اس سے قبل کورونا وائرس لاک ڈاؤن کی وجہ سے ہر طرح کی تربیت ملتوی کردی گئی تھی۔ریسلنگ میں ہندوستان کی کارکردگی اچھی رہی ہے۔ 2019 ورلڈ ریسلنگ چمپئن شپ میں بھارت نے مجموعی پانچ میڈل جیتے تھے۔ بجرنگ پونیا سے اولمپک میں میڈل حاصل کرنے کی امیدیں وابستہ ہیں، جنہوں نے 2018 ایشیائی کھیلوں اور دولت مشترکہ کھیلوں میں سونے کا تمغہ حاصل کیا تھا اور 2018 عالمی چمپئن شپ میں چاندی کا تمغہ حاصل کیا تھا اور 2019 عالمی چمپئن شپ میں کانسے کا تمغہ حاصل کیا تھا۔ یہ 26 سالہ 65 کلو گرام کے فری اسٹائل ریسلر نیشنل کیمپ اور ٹریننگ میں واپس آنے پر بہت خوش ہیں۔ ان کا کہنا ہے کہ’’ تربیت میں ہماری واپسی بہت اچھی ہے۔ ایس اے آئی سونی پت نے جو انتظامات کئے ہیں، وہ بہت اچھے اور محفوظ ہیں۔ کیمپس کی مناسب زوننگ کی گئی ہے اور باہر کا کوئی بھی شخص رابطے میں نہیں آسکتا۔ سبھی ریسلر یہاں پر خود کو بہت محفوظ محسوس کرتے ہیں‘‘۔
ریسلنگ میں حصہ لینے والے تین ریسلرس میں ایک بجرنگ ہیں اور دیگر دیپک پونیا اور روی داہیا ہیں۔ مردوں کی فری اسٹایل ریسلنگ کے نیشنل چیف کوچ جگ مندر سنگھ ریسلرس کی تربیت سے خوش ہیں لیکن ان کا کہنا ہے کہ مقابلے سے ہی اس بات کا بہتر اندازہ ہوگا کہ وہ کس طرح پر پہنچے ہیں۔
عالمی ریسلنگ چمپئن شپ کا انعقاد اس سال دسمبر میں ہونا طے ہے اور بجرنگ پورنیا اور جگ مندر سنگھ دونوں کو امید ہے کہ ٹورنامنٹ ہوگا اور ریسلنگ کے مقابلے پھر سے شروع ہوں گے۔ بجرنگ کا کہنا ہے کہ ’’لاک ڈاؤن کا اعلان ہونے سے پہلے ہماری بہت اچھی تیاری رہی تھی۔ اب بھی ہماری تربیت اچھی چل رہی ہے۔ لیکن ہمیں اپنی سطح کا پتہ اسی وقت چلے گا جب ہم مقابلہ کریں گے۔ کھلاڑی کو کھیل میں حصہ لینے کی ضرورت ہے ورنہ اسے پتہ ہی نہیں چلتا کہ وہ کہاں کھڑا ہے‘‘۔
مردوں کی ریسلنگ میں بھارت کو اپنا بقایا اولمپک کوٹا  جیتنے کا موقع ایشین اینڈ ورلڈ کوالیفی کیشن ٹورنامنٹ میں ملے گا جو کہ آئندہ سال ہوں گے۔
۔۔۔۔۔۔۔۔۔۔۔
م ن۔ ا گ۔ن ا۔

U- 6627
(Visitor Counter : 135